**DSKM's Uddannelsesudvalg**

**Tirsdag den 31. januar 2023 kl. 10.00-14.00**

OUH, Barakken ved J. B. Winsløws Vej 21, 5000 Odense C

**Medlemmer**:

Lise Tornvig Erikstrup (LTE, formand),

Cecilie Hviid Christiansen (CHC)

Sofie Skovmand Rasmussen (SSR)

Kristina Melbardis Jørgensen (KMJ)

Thomas greve (TG, repræsentant fra DSKMs bestyrelse),

Barbara Juliane Holzknecht (BJH, udpeget for videreuddannelsesregion Øst),

Marianne Kragh Thomsen (MKT, udpeget for videreuddannelsesregion Nord),

Kasper Klein (KK, udpeget for videreuddannelsesregion Syd),

**Afbud:** BJH, øvrige tilstede

**Referat:**

|  |  |
| --- | --- |
| 1. | **Valg af referent.**  KMJ |
| 2. | **Godkendelse af dagsordenen**  Godkendes |
| 3. | **Godkendelse af referat fra mødet den 27.9.2022 (vedhæftet).**  Godkendes |
| 4. | **Nyt fra formanden:**   1. **Årsberetning, medlemmer af UUV i 2023/2024 og budget for kurserne i 2023 (LTE)**   *Årsberetning 2023*  Gennemgået og godkendt.  LTE stopper efter 4 år som HKL og formand for UUV.  KMJ og SSR er begge på valg i år. Begge ønsker at genopstille for 2 yderligere år.  *Budget 2023:*  Budgettet til afholdelse af de specialespecifikke kurser i 2023 er godkendt af Sundhedsstyrelsen (SST) med et fratræk på ca. 9 %. Dermed er budgetrammen for kurserne i 2023 i alt 145.810,60 kr. SST har meldt ud til alle specialer, at der generelt er blevet brugt færre penge end der er budgeret med. For manges vedkommende hænger dette også sammen med COVID, hvor kurser er blevet konverteret til virtuelle kurser.   1. **Rapport fra underarbejdsgruppe 2A:**   Uddannelsesudvalget og DSKM's bestyrelse har i forbindelse med SST's pågående revision af den lægelige videreuddannelse været repræsenteret i den tværfaglige underarbejdsgruppe 2A, der har haft til opgave at se på fællesområder og specialestruktur for klinisk mikrobiologi, klinisk immunologi, klinisk genetik, klinisk biokemi og patologisk anatomi og cytologi. Det sidste møde i underarbejdsgruppen blev afholdt i maj, men rapporten fra underarbejdsgruppen er først netop nu blevet sendt ud sidst i januar 2023.  Af de foreslåede modeller fra SST, blev konklusionen fra arbejdsgruppen en anbefaling af modellen med mindst mulig indvirkning på speciallægeuddannelserne som de ser ud nu: Modellen med fælles uddannelsesindhold. Sundhedsstyrelsens samlede vurdering i rapporten fra underarbejdsgruppen peger på en funktionsmodel med større indgriben i speciallægeuddannelserne end det de laboratoriemedicinske specialer anbefaler.  Alle er enige i, at rapporten skal sendes ud til alle medlemmer af DSKM hurtigst muligt.  Den endelig rapport fra SST afventes, men det er vigtigt at få nedsat en arbejdsgruppe, der skal arbejde videre i processen.     1. **Fravær fra speciale specifikke kurser (SSK, LTE)**   Der har været en del fravær til flere specialespecifikke kurser. Der har været sendt en mail ud til alle kursister med en opfordring om at henvende sig til UUV ved behov for erstatningsprogram. Vi fornemmer, at der har været bekymring for om vores regler med en 4-årig kadence på vores specialespecifikke kurser tilgodeser uddannelseslæger på barsel eller med orlov af anden grund. Dette er alle i UUV meget kede af og derfor diskuteres løsningsmuligheder.  1. Muligheden for at afholde specialespecifikke kurser hvert 3. år i stedet for hvert 4. år er vendt. En øget kadence vil dog give anledning til et uforholdsmæssigt stort arbejde, og det er på nuværende tidspunkt UUV's holdning, at dette ikke i nævneværdig grad vil løse de udfordringer der er. Samtidig står vi foran en revision af den lægelige videreuddannelse, hvor der forventes ændringer for de specialespecifikke kurser, og det vurderes derfor mest hensigtsmæssigt at afvente.  2. Tydeliggørelse af regler i forhold til fravær  I forhold til tvivl vedrørende forholdsregler ved fravær bliver vi enige om at al relevant information lægges på DSKM's hjemmeside under uddannelse. Herved er al information let tilgængelig, hvis der skulle opstå tvivl. Følgende information lægges på DSKM's hjemmeside:   1. Velkomstmail, som sendes ud til alle nyansatte hoveduddannelseslæger, med information om kurser og fravær. 2. Vejledning om de specialespecifikke kurser i den lægelige videreuddannelse (VEJ nr 9320 af 17/07/2012). Regler fremgår under punkt 4. Godkendelse af bestået kursus:   I de tilfælde, hvor en kursist ikke får godkendt et kursus, skal der aftales et opfølgende forløb, som sikrer opnåelsen af kursets mål og planlagte kompetencer. Delkursuslederen og kursisten skal tage kontakt til hovedkursuslederen, der foretager en konkret individuel vurdering og fastlægger krav til opnåelse af de manglende kursusrelaterede kompetencer. Kravene fastsættes i henhold til afsnit 6 i vejledning om kompetencevurdering i den lægelige videreuddannelse - (VEJ nr 10024 af 08/12/2021).   1. Vejledning om kompetencevurdering i den lægelige videreuddannelse (VEJ nr 10024 af 08/12/2021) på hjemmesiden. Regler fremgår under 6. Obligatorisk teoretisk uddannelsesprogram og kompetencevurdering   Vedrørende punkt ii bemærkes det, at SST anbefaler, at uddannelseslæger tager kontakt til DKL. I forhold til erstatningsprogram og dispensationsansøgninger har uddannelsesudvalget for flere år siden besluttet, at det ikke er delkursusleder (DKL) men UAO og evt. hovedvejleder, som den enkelte hoveduddannelseslæge aftaler erstatningsprogram med. UAO er oftest en man kender og er tæt på. Delkursusledere og uddannelsesudvalget vil altid kunne spørges til råds. Derudover er det ikke hovedkursusleder alene, men uddannelsesudvalget, der foretager en konkret vurdering og fastlægger krav til den enkelte hoveduddannelseslæges erstatningsprogram.  LTE vil forfatte en mail om ovenstående til alle kursister.  Det blev besluttet at repræsentanter fra uddannelsesudvalget (primært uddannelseslægerepræsentanter) fortæller om uddannelsesudvalgets arbejde til A-kurser.   1. **Merit for specialespecifikke kurser (LTE)**   En kursist har henvendt sig mhp. merit for et specialespecifikt kursus. Dette er anden gang vi modtager ønske om merit fra en kursist på baggrund af viden opnået under bl.a. ph.d.-forløb. Alle i UUV er enige om at deltagelse af kursister med stor viden inden for et givent område er meget vigtigt for vores speciale og er givende for vores kurser og for de øvrige kursister, hvor diskussion og kompetenceniveau kan løftes. Derudover er de specialespecifikke kurser obligatoriske, og der er i ”Vejledning om de specialespecifikke kurser i den lægelige videreuddannelse” ikke grundlag for merit af hoveduddannelseskurser, og på baggrund af dette bør UUV generelt svare nej til merit. LTE skriver ud om dette i mailen til kursisterne.   1. **Opfølgning på undervisning vedr. kompetencevurderingsredskaber (alle)**   I efteråret 2022 blev de nye reviderede kompetencevurderingsredskaber publiceret på DSKM's hjemmeside. De største ændringer er, at vurderingsskalaen er taget ud og erstattet med et kommentarfelt, og at det er konkretisereret, at det er ønskeligt med ca. et-to læringsmål. Derudover er der tilføjet et felt til en kort afsluttende refleksion over hvordan kompetencevurderingen oplevedes.  Der er foretaget introduktion til kompetenceskemaer i hhv. Aalborg, Aarhus, Vejle, Esbjerg og Odense. Aabenraa udeblev fra mødet. Øst mangler fortsat introduktion til kompetencevurderingsredskaberne. Dette sker ved koordination af BJH. De nye kompetenceskemaer stiller større krav til dem, der kompetencevurderer da skalaen er blevet fjernet og man skal reflektere mere med kursisterne. Der er generelt fin feedback på de nye kompetencevurderingsredskaber, men det er en proces der skal tilvendes. Der diskuteres 1 vs 2 læringsmål, da det også skal være realistisk for kursisten at opnå disse læringsmål.   1. **Dispensationsansøgninger**   En dispensationsansøgning er gennemgået. LTE sender UUV's forslag til kursisten. LTE mangler at høre fra en anden kursist, som hun har været i dialog med.   1. **Delkursusledere**   Det er et stort arbejde at være DKL og det kan være svært for hovedkursusleder (HKL) at finde nye DKL. Det er vigtigt for specialet og selskabet, at arbejdet med de specialespecifikke kurser prioriteres og understøttes, herunder afgørende, at der er opbakning fra de respektive afdelingsledelser i form af bl.a. at tilgodese tid til forberedelse, afholdelse og opfølgning for DKL. |
| 5. | **Nyt fra DSKMs bestyrelse**   1. **Orientering fra bestyrelsen**   *Dimensionering:* Uddannelsesudvalget og DSKM's bestyrelse har på vegne af DSKM svaret på høringen af den kommende dimensioneringsplan for 2024-2028 og har anbefalet, at den planlagte dimensionering i specialet for perioden 2024-2028 ændres til 7 hoveduddannelseslæger pr. år. Der er nogle afdelinger der er bekymret for hvor løn skal komme fra i forbindelse med dette. |
| 6. | **Nyt fra andre medlemmer, f.eks. uddannelsesrelaterede YM-arrangementer**  *MUK 2023:*  MKT har sendt info rundt til relevante deltagere. Det er vigtigt PKL'er og UAO'er deltager. Evt TG som repræsentant for bestyrelsen. HKL bør også deltage. MKT tager kontakt til de relevante. Det er dyrt at deltage og det er afdelingerne selv, der skal finansiere deltagelse. |
| 7. | **Evaluering på seneste kurser**   1. **Kursus i Kursus i kvalitetssikring, informationsteknologi og lovgivning i klinisk** **mikrobiologi (3 dage)** (*afventer skriftlig* *evaluering*) Afholdt: 10.1. – 12.1.2023 på Statens Serum Institut   Delkursusleder: Helle Brander Eriksen og Dennis Jensen  Meget relevant kursus, men teoretisk tungt.  Kurset bliver hurtigt meget komprimeret. Der skal være opmærksomhed på at tiden overholdes. Der snakkes om mulighed for lidt aktiv undervisning, hvor man forlader stolen |
| 8. | **Status for det sidste kursus i 2023.**   1. **Kursus i infektionshygiejne (3 dage)** Afholdes: Odense Universitetshospital   Delkursusleder: Anette Holm og Mona KjærsgaardI hht til evalueringerne fra 2019 var der problemer med at overholde tiden. HKL viderebringer dette til DKL. |
| 9. | Kurser i 2024  1. **Kursus i farmakokinetik og -dynamik (PKPD) samt resistensmekanismer (3 dage)** Barbara fortsætter som DKL. Jenny fortsætter ikke. Barbara har foreslået Ulrick Stenz Justesen som mulig ny DKL. Ulrik har accepteret. 2. **Kursus i international sundhed og rejserelaterede infektionssygdomme (4 dage)** Jørgen Kurtzhals foreslog efter sidste kursus i 2020, at vi skulle finde en ny DKL efter ham. Jørgen vil fortsat gerne deltage og hjælpe til. Lasse Vestergaard, der er samfundsmediciner ville være god som fortsat DKL. Nye kandidater efter Jørgen drøftes. HKL tager kontakt til Jørgen og Lasse. 3. **Kursus i kliniske aspekter, diagnostik og behandling af infektionssygdomme (4 dage)** Claus Østergaard og Flemming Rosenvinge forventes at fortsætte som DKL. HKL tager kontakt og får dette bekræftet. |
| 10. | **Evt**  Hvis revision af den lægelige videreuddannelse medfører et stort arbejde for den kommende nye formand for UUV foreslår LTE, at formand for UUV og HKL kan deles i to poster. Det vil også betyde at HKL kunne sidde i længere tid og herved få gavn af sine erfaringer. |
| 11 | **Dato for næste møde**  27/4-2023 kl 10.00-12.00 efterfulgt af Nationalt fællesuddannelsesmøde fra 12.30-15.30 på OUH. |